વિધ્નહર્તાના અવનવા સ્વરૂપના દર્શન થઈ રહ્યા છે ત્યારે રાજપીપળાના ભાટવાડા વિસ્તારમાં બટનથી સજાવેલા ગજાનનના દર્શન કરવા ભક્તજનો ઉમટ્યા હતા. આ એકસરખા ચમકતા બટન ખાસ દિલ્લીથી મંગાવવામાં આવ્યા હતા. મૂર્તિને બટનથી સજાવવામાં એક માસની મહેનત તથા બે લાખ જેટલા બટનનો ઉપયોગ કરવામાં આવ્યો છે ઉલ્લેખનીય છે કે ભાટવાડામાં છેલ્લા 30 વર્ષથી જીવન જરૂરિયાતની ચીજ વસ્તુઓમાંથી ગણેશજીનું સર્જન કરવામાં આવે છે.